DECRETO 154/2006, do 7 de setembro, polo que se modifica parcialmente o Decreto 325/2003, do 18 de xullo, polo que se autorizan e regulan os centros integrados de formación profesional na Comunidade Autónoma de Galicia.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — I. DISPOSICIÓNS XERAIS — 18/09/2006

A Lei orgánica 5/2002, do 19 de xuño, das cualificacións e da formación profesional (BOE do 20 de xuño), no seu artigo 11 prevé a creación de centros integrados de formación profesional e no seu artigo 10.1º establece que este tipo de centros impartirán as ofertas formativas relativas aos títulos e certificados de profesionalidade referidas ao catálogo nacional das cualificacións profesionais. Ademais, no artigo 11.4º establece que as administracións, no ámbito das súas competencias, poderán crear e autorizar os devanditos centros integrados de formación profesional coas condicións e requisitos que se establezan.
O Decreto 325/2003, do 18 de xullo (DOG do 4 de agosto), regula a autorización con carácter experimental dos centros integrados de formación profesional, sobre a base de solicitude voluntaria dos centros logo de convocatoria das administracións correspondentes. A publicación do Real decreto 1558/2005, do 23 de decembro (BOE do 30 de decembro), polo que se regulan os requisitos básicos dos centros integrados de formación profesional, fai necesaria a modificación parcial do devandito decreto para a súa progresiva adaptación ao novo marco normativo.
A rede de centros integrados de formación profesional de Galicia obedece á necesidade de abranguer a formación regrada, ocupacional e continua na maioría das familias profesionais, á localización dos centros en relación directa co tecido produtivo, ao aproveitamento da experiencia dos centros pilotos que adiantaron esta tipoloxía de centros e a necesaria reordenación do profesorado e alumnado destas ensinanzas.
Por todo isto, por iniciativa conxunta da conselleira de Educación e Ordenación Universitaria e do conselleiro de Traballo, logo do informe favorable do Consello Galego de Formación Profesional, de acordo cos ditames do Consello Escolar de Galicia e do Consello Consultivo de Galicia, por proposta do conselleiro de Presidencia, Administracións Públicas e Xustiza logo de deliberación do Consello da Xunta de Galicia na súa reunión do día sete de setembro de dous mil seis,
DISPOÑO:
Artigo 1º
O artigo 2 do Decreto 325/2003, do 18 de xullo (DOG do 4 de agosto), queda redactado nos seguintes termos:
«-Definición de centros integrados de formación profesional.
1. Terán consideración de centros integrados de formación profesional na Comunidade Autónoma de Galicia aqueles centros que impartan todas as ofertas formativas referidas ao catálogo nacional das cualificacións profesionais que conduzan a títulos de formación profesional e certificados de profesionalidade, en consonancia co disposto nos artigos 11.4º e 10.1º da Lei orgánica 5/2002, do 19 de xuño, das cualificacións e da formación profesional.
2. Os centros integrados de formación profesional incluirán nas súas accións formativas as ensinanzas propias da formación profesional inicial, as accións de inserción e reinserción laboral dos traballadores e as de formación permanente dirixidas á poboación traballadora ocupada.
3. Ademais das ofertas formativas propias das familias ou áreas profesionais que teñan autorizadas, os centros integrados incorporarán o servizo de información e orientación laboral, así como, de ser o caso, o de avaliación das competencias adquiridas a través doutras aprendizaxes non formais e da experiencia laboral, no marco do sistema nacional de cualificacións e da formación profesional.
4. Mentres non se desenvolva o referido catálogo nacional das cualificacións profesionais, a oferta formativa dos centros integrados de formación profesional terá como base os ciclos formativos e certificados de profesionalidade vixentes, sen prexuízo de poder ofertar, con carácter experimental, outras actividades relacionadas coas cualificacións de marcado carácter estratéxico para a economía galega».
Artigo 2º
O punto 1º do artigo 5 do Decreto 325/2003, do 18 de xullo (DOG do 4 de agosto), que regula a autorización con carácter experimental dos centros integrados de formación profesional, queda redactado do seguinte xeito:
«1. Ser autorizado polo Goberno da Xunta de Galicia mediante decreto, por proposta conxunta da Consellería de Educación e Ordenación Universitaria e da Consellería de Traballo, co informe previo do Consello Galego de Formación Profesional, que terá en conta os criterios establecidos polas consellerías competentes en materia de educación e traballo. Utilizando o mesmo procedemento o Goberno da Xunta de Galicia poderá transformar os actuais institutos de educación secundaria e centros de formación ocupacional en centros integrados de formación profesional».
Disposicións adicionais
Primeira.-Os centros integrados que se creen por transformación de institutos de educación secundaria, nos cinco anos seguintes á entrada en vigor do Real decreto 1558/2005, do 23 de novembro, poderán impartir as ensinanzas do bacharelato, tanto na modalidade ordinaria coma na de adultos, sempre que o alumnado destas ensinanzas non represente máis dun terzo do alumnado total do centro.
Segunda.-A Consellería de Educación e Ordenación Universitaria establecerá a extinción gradual das ensinanzas que deixan de impartirse nos institutos de educación secundaria que se transforman en centros integrados de formación profesional.
Terceira.-Nos institutos de educación secundaria que no anexo a este decreto se prevé que no curso académico 2006-2007 e 2007-2008 se transformen en centros integrados de formación profesional, non se impartirán, no próximo curso académico 2006-2007, as ensinanzas de primeiro de educación secundaria obrigatoria. Nos seguintes anos iranse deixando de impartir gradualmente os restantes cursos de educación secundaria e, se é o caso, bacharelato e programas de garantía social, ata a súa extinción.
Cuarta.-A nova rede experimental de centros integrados de formación profesional da Comunidade Autónoma de Galicia queda configurada polos centros que se relacionan no anexo ao presente decreto, e entrará en funcionamento no curso académico que nel se especifica.
Disposición transitoria
Os centros integrados de formación profesional que se crean por desdobramento dun instituto de educación secundaria poderán compartir temporalmente os espazos comúns.
Disposición derrogatoria
Quedan derrogados o artigo 2º, centros integrados de formación profesional; o artigo 5.1º, requisitos específicos dos centro integrados; a disposición adicional e o anexo do Decreto 325/2003, do 18 de xullo, polo que se autorizan e regulan os centros integrados de formación profesional na Comunidade Autónoma de Galicia, e as demais normas de igual ou inferior rango no que se opoñan ao establecido neste decreto.
Disposicións derradeiras
Primeira.-Habilítase a persoa titular da Consellería de Educación e Ordenación Universitaria e a persoa titular da Consellería de Traballo para proceder ao desenvolvemento deste decreto nos seus respectivos ámbitos competenciais.
Segunda.-Este decreto entrará en vigor o día seguinte ao da súa publicación no Diario Oficial de Galicia.
Santiago de Compostela, sete de setembro de dous mil seis.
Emilio Pérez Touriño
Presidente
José Luis Méndez Romeu
Conselleiro de Presidencia, Administracións
Públicas e Xustiza
ANEXO
Curso académico 2006-2007
Código
Denominación do centro
Consellería titular
Enderezo
CP
Concello
Provincia
Por transformación do
15022607
CIFP Ánxel Casal
Educación e O.U.
Estrada de circunvalación
15002
A Coruña
A Coruña
IES Ánxel Casal
15016000
CIFP Compostela
Educación e O.U.
Lamas de Abade, s/n
15702
Santiago de Compostela
A Coruña
IES Compostela
15015767
CIFP Monte de Conxo
Educación e O.U.
R/ Rosalía de Castro, 133
15706
Santiago de Compostela
A Coruña
IES Monte de Conxo
15006778
CIFP Rodolfo Ucha Piñeiro
Educación e O.U.
Avda. de Castelao, 64
15406
Ferrol
A Coruña
IES Rodolfo Ucha Piñeiro
32015050
CIFP A Farixa
Educación e O.U.
R/ Finca Farixa, s/n
32005
Ourense
Ourense
IES A Farixa
36007552
CIFP A Granxa
Educación e O.U.
R/ Areas, s/n
36860
Ponteareas
Pontevedra
IES A Granxa
36020064
CIFP Carlos Oroza
Educación e O.U.
Montecelo s/n
36161
Pontevedra
Pontevedra
IES Carlos Oroza
36014568
CIFP Valentín Paz Andrade
Educación e O.U.
Avda. de Madrid 160
36214
Vigo
Pontevedra
IES Valentín Paz Andrade
15032391
CIFP Santiago
Traballo
Estrada de Santiago de Compostela-Figueiras
15898
Santiago de Compostela
A Coruña
Centro Nacional de FPO de Santiago
32020744
CIFP Santa María de Europa
Traballo
Praza da Lexión, 16
32002
Ourense
Ourense
Centro de FPO Santa María de Europa
36024525
CIFP de Coia
Traballo
R/ Baiona 28
36209
Vigo
Pontevedra
Centro de FPO de Coia
Código
Denominación do centro
Consellería titular
Enderezo
CP
Concello
Provincia
Por transformación do
15032583
CIFP Fene
Educación e O.U.
O Pazo
15528
Fene
A Coruña
IES de Fene
27020793
CIFP Porta da Auga
Educación e O.U.
Avda. de Luarca, s/n
27700
Ribadeo
Lugo
IES Porta da Auga
Curso académico 2007-2008
Código
Denominación do centro
Consellería titular
Enderezo
CP
Concello
Provincia
Por transformación do
15024513
CIFP Someso
Educación e O.U.
R/ Someso, 6
15008
A Coruña
A Coruña
IES Someso